ႁိၼ်ႇၼရီႇဝႅၼ်ႇထိဝ်း

ႁိၼ်ႇၼရီႇဝႅၼ်ႇထိဝ်း (; ၵိူတ်ႇ 1958 ဢေႃးၵၢတ်ႉ 9) ၼႆႉ ပဵၼ်ၵူၼ်းမိူင်းမျၢၼ်ႇမႃႇ ၵူၼ်းႁဵတ်းၵၢၼ်ပၢႆးမိူင်းၵေႃႉၼိုင်ႈသေ ပဵၼ်ၵေႃႉဢၼ်ထုၵ်ႇလိူၵ်ႈ ပဵၼ် ၵႅမ်ၸွမ်ၸိုင်ႈ (၂) မိူင်းႁူမ်ႈတုမ် မိူင်းမျၢၼ်ႇမႃႇယဝ်ႉ။ မိူဝ်ႈ ပၢင်လိူၵ်ႈတင်ႈၵူႈထၢၼ်ႈ၊ ၂၀၁၅ ၼၼ်ႉ လႆႈၶဝ်ႈၶႄႉၶဵင်ႇ တီႈ ၶဵၵ်ႇလိူၵ်ႈတင်ႈ မၢႆ (၃) တီႈ ၸႄႈမိူင်းၶျၢင်း ၼၼ်ႉသေ လႆႈ ဢွင်ႇပႄႉမႃးလႄႈ လႆႈႁဵတ်းၵၢၼ် ၼင်ႇ တႅၼ်းၽွင်း တီႈ လုမ်းတႅၼ်းၽွင်းၸိူဝ်ႉၸၢတ်ႈၼၼ်ႉယဝ်ႉ။ ပီ 2016 လိူၼ်မၢတ်ႉၶျ် 30 ၼၼ်ႉ လႆႈၶၢမ်ႇၵိၼ်ႇၵႂၢမ်းသႅတ်ႉၸႃႇ ပဵၼ် ၵႅမ်ၸွမ်ၸိုင်ႈမႃးယဝ်ႉ။

 ၸၢတ်ႈပၢၼ်မိူဝ်ႈၸဝ်ႈ 
ပဵၼ် ၵူၼ်းၶိူဝ်းၶျၢင်း ၵေႃႉၼိုင်ႈသေ လႆႈႁပ်ႉၶူးတီႈ ၸၼ်ႉၸွမ်ဝဵၵ်ႉၸႃႇတဵၵ်ႉပၢၼ်ႇတႃႈၵုင်ႈ မႃးၼၼ်ႉယဝ်ႉ။ လႆႈႁပ်ႉပုၼ်ႈၽွၼ်းၸဝ်ႈႁၢၼ် တီႈ တပ်ႉမတေႃႇမႃးယဝ်ႉ။

 ထုၵ်ႇလိူၵ်ႈတၢင်ႇပဵၼ် ၵႅမ်ၸွမ်ၸိုင်ႈ 
ပီ 2016 လိူၼ်မၢတ်ႉၶျ် 10 ဝၼ်းၼၼ်ႉ ၸိူဝ်းပဵၼ် တႅၼ်းၽွင်း ဢမျူဝ်းတႃးတီႇမူဝ်ႇၶရေႇၸီႇ ဢၽွႆႉၶျူၵ်ႉ လႆႈလိူၵ်ႈတၢင်ႇ ဢူးႁိၼ်ႇၼရီႇဝႅၼ်ႇထိဝ်း ပဵၼ် ၼေႃႇၵႅမ်ၸွမ်ၸိုင်ႈ မႃးယဝ်ႉ။
ပီ 2016 လိူၼ်မၢတ်ႉၶျ် 11 ဝၼ်းၼၼ်ႉ တီႈလုမ်းတႅၼ်းၽွင်းၸိူဝ်ႉၸၢတ်ႈ လႆႈသဵင် ၁၄၈ သေ ထုၵ်ႇလဝ်ႈတၢင်ႇပဵၼ် ၼေႃႇၵႅမ်ၸွမ်ၸိုင်ႈမႃးယဝ်ႉ။ ပီ 2016 လိူၼ်မၢတ်ႉၶျ် 15 ဝၼ်း တီႈ လုမ်းတႅၼ်းၽွင်းမိူင်းႁူမ်ႈတုမ်ၼၼ်ႉ ၼႂ်းၵႃႈ ၶႅပ်းသဵင် ၃၅၂ သဵင်ၼၼ်ႉ လႆႈ ၇၉ သဵင်သေ ၶိုၼ်ႈပဵၼ် ၵႅမ်ၸွမ်ၸိုင်ႈ (၂) တီႈမိူင်းႁူမ်ႈတုမ်မျၢၼ်ႇမႃႇၼၼ်ႉယဝ်ႉ။

 ၸၢတ်ႈပၢၼ်မုင်ႉႁေႃႁိူၼ်း 
ဢူးႁိၼ်ႇၼရီႇဝႅၼ်ႇထိဝ်း ၼႆႉ လႆႈတႄႇၼႃႈႁိူၼ်းတင်း တေႃႇသူၺ်ႇလႂၢၼ်းသေ မီးလုၵ်ႈလၢင်းသၢမ်ၵေႃႉယဝ်ႉ။ လႆႈပဵၼ် ၵႅမ်ၸွမ်ၸိုင်ႈ ၵေႃႉဢွၼ်တၢင်းသုတ်း ဢၼ်ဢမ်ႇၸႂ်ႈပုတ်ႉထၽႃႇသႃႇ ဢၼ်ပဵၼ် ၸၢဝ်းၶရိတ်ႉယၢၼ်ႇ ၼၼ်ႉယဝ်ႉ။

ၽိုၼ်ဢိင်

Category:ၵူၼ်းၵိူတ်ႇပီ 1958
Category:ၵူၼ်းၽူႈၸဝ်ႈ ၵဵဝ်ႇၽၢႆႇသိုၵ်း မျၢၼ်ႇမႃႇ
Category:ၵူၼ်းၸိူဝ်းတိုၵ်ႉမီးဢႃႇယု
Category:ၸဝ်ႈပၢႆးမိူင်း မိူင်းမျၢၼ်ႇမႃႇ
Category:ၵႅမ်ၸွမ်ၸိုင်ႈ မိူင်းမျၢၼ်ႇမႃႇ